Cena Demetrio Poliorcetae Athenis oblata
Cena Demetrio Poliorcetae Athenis oblata est opulentissima iussu Lamiae meretricis. Ex huius cenae descriptione, a Lynceo Samio in epistula Hippolocho contubernali missa, perpauca  servantur (101e-f):

"Lynceus cenam describens quam Lamia tibicina Demetrio Poliorcetae dederit convivas nuper receptos statim pisces omnis generis carnesque edere narrat; simili modo in cena qua Antigonus rex Aphrodisia celebraverit et in cena Ptolemaei regis pisces carnesque a principio adfert" (Lynceus fr. 4 Dalby  101e-f).
De eadem cena et de opere Lyncei Plutarchus in "Vita Demetrii" refert, sed sine citatione verbali:

"Cum vero Athenis tunc multa fierent inique et iniuste, id omnium maximum civibus dolorem attulit, quod Demetrius, cum Atheniensibus imperasset uti celeriter ducenta quinquaginta talenta cogerent, sibique darent; postquam pensio ea celeri exactione duraque est collata, et argentum paratum vidit, Lamiae id omne ceterisque circum eam scortis ad saponem emendum dare iussit. Turpitudo enim damno et vox ea ipso facto molestior fuit hominibus. Quidam hoc non Atheniensibus sed Thessalis accidisse dicunt. Praeterea autem Lamia ipsa proprio arbitratu cum cenam regi faceret, a multis pecuniam extorsit, tantaque fuit eius cenae ob magnitudinem sumptuum gloria et Lynceus Samius eam descripserit. Itaque comicus quidam haud inscite Lamiam 'helepolin' appellavit" (Plutarchus, "Vita Demetrii" 27).

Fontes 
 Plutarchus, "Vita Demetrii" 27, cf. 25
 Machon, Chriae vv. 174-187 et 225-230 Gow  577e et 579a
 Lynceus Samius fr. 4 Dalby  101e, cf. 128a

Bibliographia 
 Andrew Dalby, "De Philippe II à Ptolémée II: le syncrétisme culturel des banquets royaux" in Catherine Grandjean, Anna Heller, Jocelyne Peigney, A la table des rois: luxe et pouvoir dans l'oeuvre d'Athénée (Redonis: Presses Universitaires de Rennes, 2013. ISBN 978-2-7535-2888-8) pp. 129-147
 Kenneth Scott, "The deification of Demetrius Poliorcetes" in American journal of philology vol. 49 (1928) pp. 137-166, 217-239 1 2

Cenae
Historia Athenarum
Demetrius Poliorcetes
Ars convivialis Hellenistica
Saeculum 3 a.C.n.